CELEX: 32013R0766
Language: el
Date: 2013-08-07 00:00:00
Title: Εκτελεστικός κανονισμός (ΕΕ) αριθ. 766/2013 της Επιτροπής, της 7ης Αυγούστου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

9.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 214/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 766/2013 ΤΗΣ ΕΠΙΤΡΟΠΉΣ
   της 7ης Αυγούστου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Αυγούστου 2013.
      
         
            Για την Επιτροπή, εξ ονόματος του Προέδρου,
         Günther OETTINGER
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Υγρό προϊόν με βάση γαλακτοκομικά προϊόντα που έχουν υποστεί ζύμωση, με προσθήκη φρούτων και νιφάδων δημητριακών, αποτελούμενο από (% κατά βάρος):
                  
                              —
                           
                           
                              γιαούρτι (περιεκτικότητας σε λιπαρές ουσίες γάλακτος 1,9 % κατά βάρος)
                           
                           
                              78,9
                           
                        
                              —
                           
                           
                              ζάχαρη
                           
                           
                              8,4
                           
                        
                              —
                           
                           
                              νερό
                           
                           
                              7,4
                           
                        
                              —
                           
                           
                              ροδάκινο
                           
                           
                              4,3
                           
                        
                              —
                           
                           
                              νιφάδες σίτου
                           
                           
                              0,6
                           
                        
                              —
                           
                           
                              νιφάδες σίκαλης
                           
                           
                              0,3
                           
                        και μικρές ποσότητες αρωματικών ουσιών, καροτένιο (χρωστική) και μικροοργανισμούς που χρησιμοποιούνται σε τρόφιμα.
                  Το προϊόν, το οποίο συσκευάζεται σε πλαστική φιάλη χωρητικότητας 400 g, προορίζεται για άμεση κατανάλωση ως ποτό.
               
               
                  2202 90 95
               
               
                  Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών ΣΟ 2202, 2202 90 και 2202 90 95.
                  Η κατάταξη του προϊόντος στην κλάση 0403 ως υγρό γιαούρτι αποκλείεται, επειδή οι νιφάδες δημητριακών δεν είναι ουσίες που μπορούν να προστεθούν στα προϊόντα του Κεφαλαίου 4 (βλ. επίσης τις Επεξηγηματικές Σημειώσεις του Εναρμονισμένου Συστήματος (ΕΣ) για το Κεφάλαιο 4, Γενικές Παρατηρήσεις, σημείο (I), δεύτερο εδάφιο). Επιπλέον, τα δημητριακά δεν πληρούν τα κριτήρια του κειμένου της κλάσης 0403, δεδομένου ότι δεν μπορούν να θεωρηθούν ως προϊόντα «με προσθήκη φρούτων ή κακάου».
                  Το προϊόν δεν μπορεί επίσης να καταταχθεί στην κλάση 1901, επειδή παρουσιάζει τα χαρακτηριστικά ποτού του Κεφαλαίου 22 (βλ. επίσης τις Επεξηγηματικές Σημειώσεις του ΕΣ για την κλάση 1901, σημείο (III) δεύτερο εδάφιο).
                  Δεδομένου ότι το προϊόν καταναλώνεται απευθείας ως ποτό, υπάγεται στην κλάση 2202.
                  Ως εκ τούτου, το προϊόν πρέπει να καταταχθεί στην κλάση 2202 ως «άλλο μη αλκοολούχο ποτό».